b'\n_START_ARTICLE_\nDirektorija\n_START_SECTION_\nDirektorijos veikla\n_START_PARAGRAPH_\nKadangi naujoji 1795\xc2\xa0m. priimta Konstitucija nenumat\xc4\x97, kaip reikia spr\xc4\x99sti vykdomosios ir \xc4\xafstatym\xc5\xb3 leidybos vald\xc5\xbeios konfliktus, tod\xc4\x97l Direktorija jai nepalankius taryb\xc5\xb3 sprendimus, taip pat 1797\xc2\xa0m. rinkim\xc5\xb3 rezultatus, mal\xc5\xa1ino pasitelkdama kariuomen\xc4\x99. Direktorijos valdymui aktyviai prie\xc5\xa1inosi opozicija, net rengdama (1796) m. s\xc4\x85mokslus. Direktorijos valdymo metu vyko daug bruzd\xc4\x97jim\xc5\xb3. Direktorijos valdymo metu Pranc\xc5\xabzijos kariuomen\xc4\x97, vadovaujama Napoleono pasiek\xc4\x97 pergali\xc5\xb3 Egipte. Pergal\xc4\x97s labai padidino Napoleono populiarum\xc4\x85. Direktorijos sprendimu, 1799\xc2\xa0m. rugpj\xc5\xab\xc4\x8dio 23 d. Napoleonas paliko Egipt\xc4\x85 ir i\xc5\xa1vyko \xc4\xaf Pranc\xc5\xabzij\xc4\x85. Direktorija bijojo, kad Antrosios koalicijos paj\xc4\x97gos \xc4\xafsiver\xc5\xa1 \xc4\xaf Pranc\xc5\xabzij\xc4\x85._NEWLINE_Napoleonui gr\xc4\xaf\xc5\xbeus, vienas Direktori\xc5\xb3\xc2\xa0\xe2\x80\x93 Sieyes\xc2\xa0\xe2\x80\x93 jam pasi\xc5\xabl\xc4\x97 \xc4\xafvykdyti perversm\xc4\x85 ir pakeisti konstitucij\xc4\x85. Sieyes tik\xc4\x97josi tokiu b\xc5\xabdu u\xc5\xbesitikrinti vald\xc5\xbei\xc4\x85. 1799\xc2\xa0m. lapkri\xc4\x8dio 9 d. prasid\xc4\x97jo perversmas, kurio metu per dvi dienas kariams, vadovaujamiems Napoleono, pavyko perimti vald\xc5\xbei\xc4\x85. Napoleonas paskelb\xc4\x97 nauj\xc4\x85 1799\xc2\xa0m. konstitucij\xc4\x85, kurioje buvo numatytas Konsulato, susidedan\xc4\x8dio i\xc5\xa1 trij\xc5\xb3 konsul\xc5\xb3, valdymas. Napoleonas u\xc5\xbesitikrino savo, kaip Pirmojo Konsulo, i\xc5\xa1rinkim\xc4\x85.'